
AVIZ

asupra propunerii legislativă pentru modificarea Ordonanţei Guvernului nr.105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945 din motive etnice, adoptată cu modificări şi completări prin Legea nr.189/2000

         În conformitate cu prevederile art.89 din Regulamentul Camerei Deputaţilor cu modificările şi completările intervenite prin Hotărârea Camerei Deputaţilor nr.23/2003, Comisia juridică, de disciplină şi imunităţi a fost sesizată spre dezbatere şi avizare cu propunerea legislativă pentru modificarea Ordonanţei Guvernului nr.105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945 din motive etnice, adoptată cu modificări şi completări prin Legea nr.189/2000, trimisă cu adresa nr.P.L.X-591 din 4 octombrie 2004, înregistrată sub nr.31/901 din 5.10 2004.

Camera Deputaţilor este  Cameră decizională.

Senatul, în sedinta din  23. 09.2004, a respins acest proiect de lege.

Guvernul, prin punctul de vedere înaintat la Senat nr.614 din 8.09.2004, nu susţine acest proiect de lege.

Consiliul Legislativ, cu avizul nr. 1157 din 12.07.2004, a avizat favorabil proiectul de lege.

Potrivit prevederilor art. 60 din Regulamentul Camerei Deputaţilor, comisia a dezbătut proiectul de lege în şedinţa din 12.10.2004.
          Faţă de cele de mai sus, membrii comisiei au hotărât, cu unanimitate de voturi, respingerea propunerii legislativă pentru modificarea Ordonanţei Guvernului nr.105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945 din motive etnice, adoptată cu modificări şi completări prin Legea nr.189/2000.

          În raport de obiectul şi conţinutul său, proiectul de lege face parte din categoria legilor ordinare. 

